CELEX: 21994D0330(04)
Language: hr
Date: 1994-02-08 00:00:00
Title: Odluka Zajedničkog odbora EGP-a br. 4/94 od 8. veljače 1994. o izmjeni Protokola 30 uz Sporazum o EGP-u o suradnji u području statistike

11/Sv. 090
            
            
               HR
            
            
               Službeni list Europske unije
            
            
               9
            
         21994D0330(04)
   
               L 085/66
            
            
               SLUŽBENI LIST EUROPSKE UNIJE
            
            
               08.02.1994.
            
         
      ODLUKA ZAJEDNIČKOG ODBORA EGP-A
   
   br. 4/94
   od 8. veljače 1994.
   o izmjeni Protokola 30 uz Sporazum o EGP-u o suradnji u području statistike
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:Protokolom 30 predviđa se sudjelovanje država EFTA-e u aktivnostima Zajednice u području statistike radi osiguravanja izvedivosti, dosljednosti i usporedivosti svih potrebnih statističkih informacija;
   potrebno je ažurirati financijske i upravne odredbe Protokola 30 kako bi se predvidio zajednički Statistički program EGP-a;
   Statistički program EGP-a treba se temeljiti na Okvirnom programu Europskih zajednica za prioritetne aktivnosti u području statističkih informacija od 1993. do 1997. i treba obuhvaćati one elemente programa koji su potrebni za opis i nadzor svih relevantnih gospodarskih, socijalnih i okolišnih aspekata EGP-a;
   određene aktivnosti Statističkog programa EGP-a potrebno je obaviti s posebnom pažnjom na smanjivanje tereta za ispitanike prilikom odgovaranja na statističke upitnike, na troškove prikupljanja podataka i uz strogo pridržavanje načela statističke povjerljivosti,
   ODLUČIO JE:
   Članak 1.
   Protokol 30 Sporazuma izmjenjuje se kako je utvrđeno u člancima 2. do 7.
   Članak 2.
   Stavak 2. zamjenjuje se sljedećim:
   
      „2.   Od 1. siječnja 1994., države EFTA-e sudjeluju u okviru planova za prioritetne aktivnosti u području statističkih informacija. Posebno, uspostavlja se Statistički program EGP-a kao podskup Statističkog programa EZ-a uspostavljenog na temelju Odluke Vijeća na koju upućuje stavak 9. Statistički program EGP-a okvir je unutar kojeg se obavljaju sve statističke aktivnosti Europskoga gospodarskog prostora. Elementi Statističkog programa EGP-a navedeni su u Dodatku.
      Svake godine, Konferencija na koju se upućuje u stavku 1., izrađuje smjernice za provedbu Statističkog programa EGP-a u sljedećoj godini. Te se smjernice donose paralelno s godišnjim smjernicama za provedbu Statističkog programa Zajednice u skladu s člankom 3. Odluke Vijeća iz stavka 9.
      Prema potrebi, Konferencija Zajedničkom odboru EGP-u predlaže stavke koje se dodaju ili brišu s popisa iz Dodatka.”
   
   Članak 3.
   Sljedeće se dodaje kao novi stavak 3.:
   
      „3.   Države EFTA-e u cijelosti sudjeluju u Odborima EZ-a koji pomažu Komisiji EZ-a u upravljanju ili razvoju aktivnosti iz stavka 2. ako su predmeti u pitanju obuhvaćeni Sporazumom.”
   
   Članak 4.
   Prijašnji stavci 3., 4. i 6. spajaju se u tri podstavka novoga stavka 4.
   Članak 5.
   Stavak 5. zamjenjuje se sljedećim:
   
      „5.   Od 1. siječnja 1994., države EFTA-e financijski doprinose aktivnostima obuhvaćenima Statističkim programom EGP-a u skladu s člankom 82. stavkom 1. točkom (a) Sporazuma i njegovim financijskim uredbama.
      Države EFTA-e nadoknađuju dodatne troškove Eurostatu koji su nastali prilikom pohrane, obrade i prosljeđivanja podataka iz njihovih zemalja u skladu s odredbama Sporazuma. Iznose u pitanju periodično određuje Zajednički odbor EGP-a.
      Države EFTA-e financijski doprinose općim troškovima Zajednice koji nisu nastali prilikom pohrane, prosljeđivanja ili obrade podataka u skladu s člankom 82. stavkom 1. točkom (b) Sporazuma.”
   
   Članak 6.
   Sljedeće se dodaje kao novi stavci 6., 7., 8. i 9.:
   
      „6.   Države EFTA-e uključene su u statističke aktivnosti obuhvaćene Statističkim programom EGP-a u istoj mjeri kao i države članice EZ-a u skladu s odredbama Sporazuma.
      7.   Državna statistička tijela su odgovorna za provedbu posebnih statističkih aktivnosti u državama EFTA-e; provedbeni postupci uzimaju u obzir organizaciju službene statistike svake države EFTA-e.
      Kada provedbene mjere za države članice EZ-a, na temelju članka 4. točke (c) Odluke Vijeća iz stavka 9., znače slanje Komisiji raspoloživih podataka ili drugih raspoloživih informacija u pogledu aktivnosti obuhvaćenih Statističkim programom EGP-a, one se također primjenjuju na države EFTA-e u skladu s člankom 4.
      8.   Na zahtjev Zajedničkog odbora EGP-a te u svakom slučaju u trećoj godini suradnje i ponovno na kraju razdoblja obuhvaćenog Statističkim programom EGP-a, Konferencija na koju upućuju stavak 1. provjerava postignuti napredak. Posebno, ona ocjenjuje jesu li postignuti ciljevi, prioriteti i aktivnosti planirani tijekom toga razdoblja i podnosi izvješće Zajedničkom odboru EGP-a koji ga odobrava.
      9.   Sljedeći je akt Zajednice predmet ovog Protokola:
      
                   
               
               
                  
                     393 D 0464: Odluka Vijeća 93/464/EEZ od 22. srpnja 1993. o okvirnom programu za prioritetne radnje u području statističkih informacija od 1993. do 1997 (SL L 219, 28.8.1993., str. 1).”
               
            
   Članak 7.
   Dodaje se Dodatak kao što je utvrđeno u Prilogu.
   Članak 8.
   Ova Odluka stupa na snagu 1. svibnja 1994., pod uvjetom da su Zajedničkom odboru EGP-a podnesene sve potrebne obavijesti na temelju članka 103. stavka 1. Sporazuma.
   Članak 9.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 8. veljače 1994.
      
         
            Za Zajednički odbor EGP-a
         
         
            Predsjednik
         
         N. VAN DER PAS
         
      
   
   PRILOG
   
      
         „Dodatak
         
            Popis programskih elemenata Statističkog programa EGP-a
         
         
                      
                  
                  
                     Standardizacija novih metoda elektroničke obrade podataka
                     Izgradnja Europskog statističkog informatičkog sustava
                     Mreža NSI (nacionalne statističke informacije)
                     Opći sažeci
                     Bruto nacionalni proizvod
                     Europski sustav integriranih gospodarskih računa (ESA)
                     Tekuća metodološka pitanja u nacionalnim računima
                     Izrada bilanci
                     Zeleni nacionalni računi
                  
               
                      
                  
                  
                     Agregati nacionalnih računa
                     Tromjesečni nacionalni računi
                     Računi opće države
                     Računi drugih institucionalnih sektora
                     Računi po granama - strukturalne baze podataka
                     Ulazno-izlazne tablice
                     Temeljni kapitali
                  
               
                      
                  
                  
                     Metodologija pariteta kupovne moći
                     Ankete o cijenama investicijskih dobara
                     Metodologija i usklađivanje indeksa potrošačkih cijena
                     Izrada indeksa potrošačkih cijena
                     Ankete o cijenama konačne potrošnje
                  
               
                      
                  
                  
                     Koordinacija monetarne, financijske i platno bilančne statistike
                     Statistika ECU-a i EMS-a
                     Financijske bilance opće države
                     Financijski računi
                     Financijske bilance
                     Financijski i monetarni pokazatelji – kratkoročni pokazatelji
                     Financijski i monetarni pokazatelji – strukturalni pokazatelji
                  
               
                      
                  
                  
                     Metodologija bilance plaćanja
                     Sustav EFTA-e za prikupljanje podataka za bilancu plaćanja
                     Kratkoročni statistički podaci o bilanci plaćanja
                     Statistički podaci o međunarodnim kretanjima kapitala
                     Statistički podaci o međunarodnoj trgovini uslugama i geografska raščlamba salda tekućeg računa
                  
               
                      
                  
                  
                     Nomenklatura gospodarskih djelatnosti
                     Klasifikacija proizvoda po djelatnostima (CPA)
                     Server za nomenklature
                     Funkcionalne i derivirane klasifikacije
                     Koordinacija statistike i računa – općenito
                     Koordinacija statistike i računa – makroekonomski
                     Koordinacija statistike i računa –mikro-makro
                     Odnosi s državama članicama
                     Institucionalna pitanja i statistički sustavi
                     Analiza vanjske trgovine
                     Statistika koja se odnosi na trgovinu robom EZ/EFTA-a i EGP-a s trećim zemljama: metodologija
                     Nomenklatura robe za trgovinu izvan EGP-a i unutar EGP-a
                     Nomenklatura zemlje
                     Statistika vanjske trgovine – proizvodnja
                     Statistika vanjske trgovine – širenje
                  
               
                      
                  
                  
                     Statistička povjerljivost
                  
               
                      
                  
                  
                     Metodologija statistike energetike
                     Ankete o potrošnji energije
                     Anketa o kombiniranoj proizvodnji električne energije i topline
                     Struktura, bilance i ulazno-izlazne tablice
                     Obnovljivi izvor energije
                     Cijene energije
                     Posebne aktivnosti za podršku novih politika Zajednice
                     Sirovine (bilanca i obnavljanje sirovina)
                  
               
                      
                  
                  
                     Prilagodba industrijske statistike potrebama jedinstvenog tržišta nakon 1992.
                     Veze s poduzećima
                     Industrijska statistika: metodologija
                     Industrijska statistika: analiza
                     Godišnja europska anketa poduzeća – industrija
                     Industrijski kratkoročni pokazatelji
                     Prodcom (proizvodi Europske zajednice)
                     Malo i srednje poduzetništvo
                     Posebne i prioritetne radnje
                     Proizvodnja i diseminacija statistike o željezu i čeliku
                  
               
                      
                  
                  
                     Statistika o istraživanju i razvoju i inovaciji
                     Statističko istraživanje
                     Statističke tehnike za mjerenje i obradu podataka (registri, paneli, mjerenje konkurentnosti i kohezija)
                  
               
                      
                  
                  
                     Usluge – metodologija, metodološka koordinacija statistike poduzeća
                     Usluge: proizvodnja i diseminacija
                     Proizvodi usluga
                     Usluge – kratkoročna kretanja
                     Financijske usluge uključujući osiguranje
                     Poslovne usluge
                     Komunikacije i audiovizualne usluge
                     Usluge za pojedince i institucije
                     Društva javnog sektora i države: mikroekonomski aspekti javnog sektora
                     Distributivna trgovina
                     Turizam: metodologija
                     Turizam: proizvodnja i diseminacija
                     Horeca i putničke agencije
                     Promet – metodologija
                     Promet – proizvodnja i diseminacija
                     Kopneni promet robe
                     Morski promet
                     Zračni promet
                     Putnički promet
                     Djelatnosti prijevoznih poduzeća
                     Europska statistika nesreća u cestovnom prometu
                  
               
                      
                  
                  
                     Anketa Zajednice o radnoj snazi (LFS)
                     Radna snaga, zaposlenost i nezaposlenost
                     Radno vrijeme i obujam rada
                     Definicije i metode za statistiku o zaposlenju
                     Tekuća demografska statistika
                     Program popisa EGP-a
                     Migracija i migranti
                     Demografske projekcije u EGP-u
                     Europski forum za proučavanje stanovništva
                  
               
                      
                  
                  
                     Socijalna zaštita – financijski tokovi ESSPROS-a (primici i izdaci) i broj korisnika
                     Socijalna zaštita: analiza funkcija
                     Socijalna zaštita: mikro-ekonomske studije
                     Pokazatelji siromaštva
                     Panel kućanstava
                     Usklađivanje anketa o obiteljskom proračunu
                     Prihodi kućanstava
                     Statistika o uvjetima života u kućanstvima
                     Socijalna i regionalna banka podataka
                     Opservatorij socijalne statistike
                     Opća anketa o uporabi vremena
                     Socijalna situacija „ciljanih skupina” i „ciljanih situacija”
                  
               
                      
                  
                  
                     Obrazovanje
                     Strukovno usavršavanje
                     Definicije i metode statistike o obrazovanju i izobrazbi
                     Europska statistika o nesrećama na radu
                     Europska statistika o nesrećama u kući i u slobodno vrijeme (Ehlass)
                     Usklađivanje podataka o profesionalnim bolestima
                     Kratkoročni pokazatelji plaća
                     Usklađena statistika zarade u industriji i uslugama
                     Anketa o troškovima radne snage
                     Anketa o strukturi plaća
                  
               
                      
                  
                  
                     Regionalni računi
                     Socijalna statistika na regionalnoj razini
                     Poljoprivredna statistika na regionalnoj razini
                     Ostala regionalna statistika (promet, energetika, okoliš, istraživanje i razvoj itd.)
                     Nomenklatura NUTS
                     Regionalne banke podataka i publikacije
                     Lokalni podaci
                  
               
                      
                  
                  
                     Ankete Zajednice o strukturi poljoprivrednih posjeda
                     Eurofarm
                     Statistike o šumarstvu
                     Tipologija Zajednice poljoprivrednih posjeda
                     Gospodarski računi za poljoprivredu (EAA)
                  
               
                      
                  
                  
                     Uporaba poljoprivrednih površina
                     Uporaba poljoprivrednih površina – žitarice
                     Proizvodnja usjeva – proizvodnja žitarica
                     Proizvodnja usjeva – bilanca žitarica
                     Proizvodnja i bilance – riblji proizvodi
                  
               
                      
                  
                  
                     Objavljivanje statistike o okolišu
                     Statistika o vodi
                     Statistika o emisijama u atmosferi
                     Statistika o otpadu
                     Prikupljanje gospodarskih informacija o okolišu (SERIEE)
                     Statistika izdataka za okoliš u industriji i uslugama
                     Statistika državnih izdataka
                     Statistika izdataka kućanstava
                     Statistika u pogledu gospodarskih i financijskih instrumenata politike okoliša
                     Promet, turizam i okoliš
                     Poduzeća i okoliš, eko-industrije
                     Energetika i okoliš
                     Poljoprivreda, šumarstvo i okoliš
                     Materijalni tokovi odabranih proizvoda i tvari koji su štetni okolišu zdravlja
                     Okviri, računi i pokazatelji
                     Razvoj službene statistike Zajednice i EGP-a o okolišu
                     Statistika o prostoru
                     Baza podataka Envstat”